ai4bharat/Pralekha huggingface dataset:
குடியரசுத் துணைத் தலைவர் செயலகம்
பெற்றோர் தங்களது விருப்பத்தை குழந்தைகளிடம் திணிக்கக் கூடாது; அவர்கள் விரும்பும் துறையைத் தேர்வு செய்ய அனுமதிக்க வேண்டும் – குடியரசுத் துணைத் தலைவர் திரு ஜக்தீப் தன்கர்
பெற்றோர் தங்களது விருப்பத்தை குழந்தைகளிடம் திணிக்கக் கூடாது எனவும் அவர்கள் விரும்பும் துறையைத் தேர்வு செய்ய அனுமதிக் வேண்டும் என்றும் குடியரசுத் துணைத் தலைவர் திரு ஜக்தீப் தன்கர் வலியுறுத்தியுள்ளார்.
திருவனந்தபுரத்தில் நேரு யுவகேந்திரா நடத்திய பிரதமரின் மனதின் குரல் உரை தொடர்பான வினாடி வினா போட்டியில் வெற்றி பெற்ற மாணவர்கள் புதுதில்லியில், குடியரசுத் துணைத் தலைவர் மாளிகையில் இன்று  குடியரசுத் துணைத் தலைவரைச் சந்தித்தனர். அப்போது பேசிய திரு ஜக்தீர் தன்கர், பெற்றோர்கள் தங்கள் குழந்தைகள் மூலம் தங்களுக்கு விருப்பமான வாழ்க்கையை வாழ விரும்புகிறார்கள் எனவும் அது நல்லதல்ல என்றும் கூறினார். வாழ்க்கையின் ஒவ்வொரு கட்டத்திலும் சாதனை இருப்பதாக அவர் தெரிவித்தார்.
ஒரு மாணவரின் கேள்விக்கு பதிலளித்த திரு ஜக்தீப் தங்கர், போதைப்பொருள் பயன்பாடு உலகிற்கு மிகப் பெரிய அச்சுறுத்தல் என்று விவரித்தார். போதைப்பொருள் மனிதகுலத்திற்கு ஒரு சவால் என்று கூறிய அவர், இது மனங்களை அழிக்கிறது என்று கூறினார். போதைப்பொருள் ஒழிப்பு தொடர்பாக கடுமையான நிலைப்பாட்டை எடுத்ததற்காக அரசை திரு ஜக்தீப் தங்கர் பாராட்டினார்.
ஊழல் சாமானிய மக்களின் மிகப்பெரிய எதிரி என்று கூறிய குடியரசுத் துணைத் தலைவர், அது சம வாய்ப்பைப் பறித்து, நாட்டின் வளர்ச்சியைத் தடுக்கிறது என்றார். ஊழல் ஒழிப்பில் அரசின் உறுதியான நிலைப்பாடு குறித்து அவர் மகிழ்ச்சி தெரிவித்தார்.
குழாய் மூலம் குடிநீர் இணைப்பு வழங்கும் திட்டம், தூய்மை இந்தியா இயக்கம், டிஜிட்டல் பணப் பரிமாற்றம் போன்ற பல முன்முயற்சிகள் அனைவரையும் உள்ளடக்கிய சேவைகளை வழங்குவதாக அவர் தெரிவித்தார். இது போன்ற திட்டங்கள் நமது பொருளாதாரத்தையும் சமூகத்தையும் மாற்றியமைத்துள்ளது எனவும் ஒவ்வொரு குடிமகனுக்கும் அதிகாரம் அளித்துள்ளது என்றும் அவர் கூறினார்.
தேசத்தை எப்போதும் முதன்மையாகக் கருதுமாறு மாணவர்களை அவர் கேட்டுக் கொண்டார். தேசத்தின் நிறுவன அமைப்புகளின் நற்பெயருக்கு களங்கம் விளைவிக்க முயற்சிப்பவர்களை உறுதியான முறையில் எதிர்கொள்ளுமாறு திரு ஜக்தீப் தங்கர் கேட்டுக்கொண்டார்.
இந்நிகழ்ச்சியில் மத்திய வெளியுறவுத் துறை இணை அமைச்சர் திரு வி.முரளிதரனும் கலந்து கொண்டார்.
பிரதமர் அலுவலகம்
இந்திய உணவு வகைகளை தனது மனைவியுடன் ருசிக்கும் காட்சிகளை காணொலியாக வெளியிட்டு, இந்தியாவுக்கான ஜப்பான் தூதர் திரு ஹிரோஷி சுசுகி காரமான உணவு வகைகளை உண்பதில் தனது மனைவி தன்னை தோற்கடித்து விட்டார் என்று ட்விட்டரில் பதிவிட்டிருந்தார். இது குறித்து பிரதமர் திரு நரேந்திர மோடி கருத்து தெரிவித்துள்ளார்
பிரதமர் திரு நரேந்திர மோடி, இந்தியாவுக்கான ஜப்பானிய தூதர் திரு ஹிரோஷி சுசுகியின் காணொலியைப் பகிர்ந்துள்ளார். அதில் அவர் தனது மனைவியுடன் இந்திய உணவு வகைகளை ருசிப்பதைக் காணலாம்.
இந்தியாவுக்கான ஜப்பானிய தூதர் திரு ஹிரோஷி சுஸுகியின் ட்வீட்டைப் பகிர்ந்து பிரதமர் கூறியிருப்பதாவது:
"மதிப்பிற்குரிய தூதர் அவர்களே, நீங்கள் இதில் தோல்வியடைவதைப் பொருட்படுத்த மாட்டீர்கள் என்று எண்ணுகிறேன். இந்தியாவின் உணவு வகைகளின் பன்முகத்தன்மையை நீங்கள் ரசித்து அதை புதுமையான முறையில் காணொலியாக வழங்கியதைப் பார்ப்பதில் மகிழ்ச்சி. வீடியோக்கள் தொடர்ந்து வரட்டும்!”
நிலக்கரி அமைச்சகம்
நிலக்கரி வர்த்தகம் குறித்து இந்தியா-இந்தோனேஷியா ஆலோசனை
இந்தியா- இந்தோனேஷியா இடையே நிலக்கரி வர்த்தகம் குறித்த 5வது கூட்டு செயற் குழுகூட்டம், கொவிட் பயண கட்டுப்பாடுகள் காரணமாக காணொலி காட்சி மூலம் நடந்தது. இதில் இருதரப்பு வர்த்தகம் குறித்து ஆலோசிக்கப்பட்டது.
இந்த கூட்டத்தில் இந்தியா சார்பில் நிலக்கரித்துறை அமசை்சகத்தின் கூடுதல் செயலாளர் திரு வினோத் குமார் திவாரி கலந்து கொண்டார். இந்தோனேஷியா சார்பில் அந்நாட்டு எரிசக்திதுறை அமைச்சகத்தின் நிலக்கரி சுரங்கத்துறை இயக்குனர் திரு.ஜான்சன் பக்பஹன் கலந்து கொண்டார். இந்த கூட்டத்தில் பேசிய திரு. வினோத் குமார் திவாரி, இந்தியாவில் நிலக்கரி துறையில் நிலவும் ஒட்டு மொத்த நிலவரம் மற்றும் எதிர்கால சூழல் குறித்து விளக்கினார். தற்சார்பு இந்தியா திட்டத்தின் கீழ் நிலக்கரித்துறையில் சுயசார்புடன் இருக்க இந்தியா எடுத்துள்ள நடவடிக்கைகளையும், இரு நாடுகளிலும் நிலக்கரித்துறை வர்த்தகத்துக்கான வாய்ப்புகளை எடுத்துக் கூறினார்.
இந்தியாவின் நிலக்கரி கொள்கை சீர்திருத்தங்கள், நிலக்கரி ஆய்வு மற்றும் வரத்தக நடவடிக்கைகள் குறித்து இந்த கூட்டத்தில் நிலக்கரி அமைச்சகம் விளக்கியது. இதேபோல் இந்தோனேஷியா, தங்கள் நாட்டு நிலக்கரி வர்த்தக கொள்கைகளை விளக்கியது. தொழில்நுட்ப விஷயங்கள் குறித்தும், இந்தியா மற்றும் இந்தோனேஷியாவில் உள்ள நிறுவனங்கள் விளக்கின. அதன்பின் இருதரப்பிலும் விரிவான விவாதம் நடந்தது.
நிலக்கரி வர்த்தகம் தொடர்பாக முதலீட்டாளர்கள் சந்திக்கும் பிரச்னைகள் குறித்த விவாதத்தில் இந்திய தொழில் கூட்டமைப்பு பங்கேற்று பிரச்னைகளுக்கு தீர்வு கோரியது. இந்த ஆலோசனைகளை செயற்குழு கூட்டத்துக்கு வெளியேவும் தொடர்ந்து மேற்கொள்ள இரு நாடுகளும் முடிவு செய்தன.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1670402
பாதுகாப்பு அமைச்சகம்
தூய்மைப்பணியின் 2-ம் கட்ட சிறப்பு இயக்கத்தின் மூலம் நாடு முழுவதும் உள்ள தமது அலுவலகங்களில் பாதுகாப்பு தளவாட உற்பத்தித்துறை தூய்மைப் பணிகளை மேற்கொண்டது
பாதுகாப்புத் தளவாட உற்பத்தித் துறை நாடு முழுவதும் 294 இடங்களில் தூய்மைப்பணியை மேற்கொண்டது.. நாடாளுமன்ற உறுப்பினர்களின் நிலுவையில் உள்ள 9 விவகாரங்கள், பிரதமர் அலுவலகம் பரிந்துரை செய்த பொதுமக்கள் குறை தீர்ப்பு விவகாரம் ஒன்றும் 231 பொது மக்கள் குறைதீர்ப்பு விவகாரத்திற்கும் தீர்வு கண்டுள்ளது. சுமார் 850 கோப்புகள் ஆய்வு செய்யப்பட்டன, இவற்றில் 322 கோப்புகள் நீக்கப்பட்டன. கழிவுப் பொருட்களை விற்பனை செய்ததன் மூலம் இதுவரை 10,72,00,960 ரூபாய் வருவாய் ஈட்டப்பட்டுள்ளது. தூய்மைப்பணிக்கு பின் 75,145 சதுர அடி இடம் காலியாக உள்ளன.
அக்டோபர் 02, 2022 முதல் புதுதில்லியில் உள்ள அலுவலகங்கள் மற்றும் அனைத்து கள அலுவலகங்களில் பாதுகாப்பு தளவாட உற்பத்தித்துறை 2-ம் கட்டசிறப்பு தூய்மை இயக்கத்தை மேற்கொண்டது.
தூய்மைப்பணிக்காக 358 வெளியிடங்கள் கண்டறியப்பட்டு, அதில் 294 இடங்களில் பணிகள் முடிக்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1870771
பாதுகாப்பு அமைச்சகம்
‘ஃபானி’ புயல் நிவாரண பணிகளுக்காக இந்திய கப்பல் படை தயார் நிலை
‘ஃபானி’ புயல் தீவிரமடைந்துவருவதால், தேவையான உதவிகளை அளிக்க இந்திய கடற்படையின் கிழக்கு பிராந்தியம் தயார்நிலையில் உள்ளது. விசாகப்பட்டினம் மற்றும் சென்னையில் உள்ள இந்திய கடற்படையை சேர்ந்த படகுகள், பாதிப்பு ஏற்படும் பகுதிகளில் உள்ள மக்களுக்கு தேவையான நிவாரண உதவிகளை அளிக்கவும், மக்களை வெளியேற்றவும், மருத்துவப் பொருட்கள் உள்ளிட்ட அனைத்து நிவாரணப் பொருட்களை எடுத்து செல்லவும் தயார் நிலையில் உள்ளன. இந்த அனைத்து படகுகளிலும், கூடுதல் ஓட்டுனர்கள், மருத்துவர்கள், காற்று நிரப்பக்கூடிய ரப்பர் படகுகள், உணவு, கூடாரம் அமைக்கத் தேவையான பொருட்கள், துணிகள், மருந்துகள், போர்வைகள் உள்ளிட்ட அனைத்து நிவாரணப் பொருட்களும் தேவையான எண்ணிக்கைகளில் இந்த படகுகளில் தயார் நிலையில் உள்ளன.
கண்காணிப்பு, மீட்பு, பாதிக்கப்பட்ட மக்களின் வெளியேற்றம், வான்வழி மூலம் நிவாரணப் பொருட்களை விநியோகித்தல் ஆகியவற்றிற்காக அரக்கோண ஐஎன்எஸ் ராஜாளி மற்றும் விசாகப்பட்டினத்தின் உள்ள ஐஎன்எஸ் தேகா ஆகிய கடற்படை விமான நிலையங்களில் கடற்படை விமானங்கள் தயார்நிலையில் வைக்கப்பட்டுள்ளன.
இந்திய கடற்படையின் கிழக்குப் பிராந்தியம், வங்காள விரிகுடாவில் ஏற்படும் மாற்றங்களை உன்னிப்பாக கவனித்து வருகிறது. தமிழ்நாடு மற்றும் புதுச்சேரி கடற்படை பகுதி பாதுகாப்பு உயர் அதிகாரி, ஆந்திரப் பிரதேசம் மற்றும் ஒடிஸா கடற்படை அதிகாரிகள், தேவையான மீட்பு மற்றும் நிவாரண நடவடிக்கைகளை மேற்கொள்ள, சம்பந்தப்பட்ட மாநில அரசுகளுடன் தொடர்பில் இருந்துவருகின்றனர்.
(Visitor Counter : 152
ஜவுளித்துறை அமைச்சகம்
அடையாளம் காணப்பட்ட கைவினைஞர்கள் ஒவ்வொரு மாதமும் ரூ 1000 அதிகமாகச் சம்பாதிப்பதை உறுதிசெய்யும் வகையில் இணைந்து பணியாற்றுமாறு வடிவமைப்பாளர்களுக்கு திரு பியூஷ் கோயல் வேண்டுகோள்
நமது நாட்டின் கைவினைஞர்கள் மற்றும் நெசவாளர்களுக்கு அதிகாரம் அளிப்பது பற்றிய வடிவமைப்பாளர்களுடனான சந்திப்புக்கு மத்திய வர்த்தகம் மற்றும் தொழில்துறை, ஜவுளி, நுகர்வோர் விவகாரங்கள் மற்றும் பொது விநியோகத் துறை அமைச்சர், திரு பியூஷ் கோயல் தலைமை தாங்கினார்.
ஜவுளி அமைச்சகத்தின் செயலாளர் திரு யூ பி சிங் மற்றும் தேசிய பேஷன் தொழில்நுட்ப நிறுவனத்தின்  தலைமை இயக்குநர் திரு சாந்தமானு ஆகியோர் இதில் பங்கேற்றனர். இந்தியாவின் கைத்தறி மற்றும் கைவினைத் துறைகளில் குறிப்பிடத்தக்க அனுபவமுள்ள என்ஐஎஃப்டியின் புகழ்பெற்ற 27 முன்னாள் மாணவர்கள் கலந்து கொண்டனர். இந்திய கைவினைத் துறையில் குறிப்பிடத்தக்க பங்களிப்பைக் கொண்ட சில மூத்த வடிவமைப்பாளர்களும் பங்கேற்றனர்.
வடிவமைப்பாளர்கள் மற்றும் கைவினைத் தொழிலில் ஈடுபட்டுள்ளவர்களுக்கிடையேயான ஒத்துழைப்பைப் பற்றியும், தொழில்நுட்பம் மற்றும் சந்தைப்படுத்தல் உத்திகளின் தலையீடுகள் மூலம் எவ்வாறு கைவினைப்பொருட்களின் அளவை அதிகரிக்கலாம் என்பது பற்றியும் விவாதிப்பதே கூட்டத்தின் நோக்கமாகும். கைவினை மற்றும் கைவினைக் கலைஞர்களின் பாதுகாப்பு, கைவினைப்பொருட்களின் வாழ்வாதாரம் ஆகியவை வடிவமைப்பாளர்களால் முன்வைக்கப்பட்ட சில கருத்துக்கள் ஆகும்.
வடிவமைப்பாளர்களை பாராட்டிய திரு கோயல், ஒரு தேசத்தின் கலை, கைவினை, கலாச்சாரம், பாரம்பரியம் மதிக்கப்பட வேண்டும் என்று வலியுறுத்தினார். நிகழ்ச்சியில் விவாதிக்கப்பட்ட அனைத்து விஷயங்களும் நன்கு ஆராயப்பட்டு, முன்னோக்கி கொண்டு செல்லப்படும் என்று வடிவமைப்பாளர்களுக்கு அவர் உறுதியளித்தார். வாரத்தில் ஒரு நாள் காதி/கைத்தறி அணிய வேண்டும் என்ற எண்ணமும், தேசத்தின் மீது பெருமை கொண்ட வடிவமைப்பாளர்களின் உணர்வும் பாராட்டப்பட்டது.
அடையாளம் காணப்பட்ட கைவினைஞர்கள் ஒவ்வொரு மாதமும் ரூ 1000 அதிகமாகச் சம்பாதிப்பதை உறுதிசெய்யும் வகையில் இணைந்து பணியாற்றுமாறு வடிவமைப்பாளர்களுக்கு திரு பியூஷ் கோயல் வேண்டுகோள் விடுத்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1797555
(Visitor Counter : 170
நித்தி ஆயோக்
திட்டமிடுதல் துறையில் இந்தியா சிங்கப்பூர் இடையே புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
நகர்ப்புற திட்டமிடுதல் மற்றும் மேம்பாட்டுத் துறையில் ஒத்துழைப்புக்காக இந்தியா மற்றும் சிங்கப்பூர் இடையே செய்து கொள்ளப்பட்டுள்ள புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவை பின் தேதியிட்ட ஒப்புதலை அளித்துள்ளது. இந்தப் புரிந்துணர்வு ஒப்பந்தம் 2018 மே 31ம் தேதி கையொப்பமானது.
நகராட்சி அமைப்புகள் உள்ளிட்ட மத்திய மாநில அரசு முகமைகள் நகர்ப்புற மேம்பாடு மற்றும் நிர்வாகம் மற்றும் இதர பகுதிகளில் சிங்கப்பூர் முகமைகளின் நிபுணத்துவத்தை உடனடியாக பெற வசதியளிப்பதே இந்தப் புரிந்துணர்வு ஒப்பந்தத்தின் நோக்கமாகும். இதன் மூலம் நகர்ப்புற புத்துணர்ச்சி இயக்கத்திற்கு உதவுவதும் நோக்கமாகும். நிதியில் திறன்களை உருவாக்கவும் திறன் தொடர்புடைய அதிகாரிகள் சான்று அடிப்படையிலான கொள்கை எழுதுவதை மேற்கொள்ளவும் மதிப்பிடவும் வசதி அளிப்பதுடன், சிந்தனை தொகுப்பை நிதி உரிய முறையில் பயன்படுத்தவும் இது உதவும்.
இந்த புரிந்துணர்வின் கீழ் திட்டமிடுதலில் திறன் உருவாக்க திட்டம், நகர்ப்புற திட்டமிடலுக்கான பகுதிகளில் கண்ணோட்டம், தண்ணீர் மற்றும் கழிவு நீர் மேலாண்மை, திடக்கழிவு மேலாண்மை, புத்திசாலித்தனமான போக்குவரத்து முறை, பொது நிதி நிர்வாகம் ஆகியவை மேற்கொள்ளப்படும்.
பெரும் தாக்கம்:
இந்த புரிந்துணர்வு ஒப்பந்தம் காரணமாக சிறந்த நடைமுறைகளுக்கான அறிவாற்றல் வெளியீடு, நகர்ப்புற திட்டமிடுதலில் திறன்கள் உருவாக்கம் மற்றும் கைகோர்த்து செயல்படுதல் மூலம் மத்திய மாநில அரசுகளுக்கு ஆதரவு, தண்ணீர் மற்றும் கழிவு நீர் மேலாண்மை, புத்திகூர்மையான போக்குவரத்து அமைப்பு மற்றும் பொது நிதி  ஆகியவை கிட்டும்.
பயனாளிகள்:
மத்திய, மாநில மற்றும் நகர்ப்புற உள்ளாட்சி அமைப்புகள் தங்கள் அறிவாற்றலை விரிவுபடுத்திக் கொள்வதன் மூலம் பயன்பெற்று நகர்ப்புற அடிப்படை வசதிகளை மேம்படுத்த இயலும்.
(Visitor Counter : 118
நித்தி ஆயோக்
சமூகம், பொருளாதாரம், தொழில்துறை மற்றும் பிராந்திய வளர்ச்சி திட்டங்களுக்காக நித்தி ஆயாக் மற்றும் ரஷிய பொருளாதார வளர்ச்சி அமைச்சகம் இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
சமூகம், பொருளாதாரம், தொழில்துறை மற்றும் பிராந்திய வளர்ச்சி திட்டங்களுக்காக நித்தி ஆயாக் மற்றும் ரஷிய பொருளாதார வளர்ச்சி அமைச்சகம் இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
சமூகம், பொருளாதாரம், தொழில்துறை மற்றும் பிராந்திய வளர்ச்சி திட்டங்களுக்கான அடிப்படை கட்டமைப்பு மற்றும் உத்திகளை உருவாக்குதல் மற்றும் நடைமுறைபடுத்துவதில் ஒத்துழைப்பு உறவுக்கான சாத்திய கூறுகளை கண்டறிதலே இந்த புரிந்துணர்வு ஒப்பந்தத்தின் முக்கிய நோக்கமாகும். பலங்கள், சந்தை நிலவரம், தொழில்நுட்பங்கள், கொள்கைகள் போன்றவற்றை ஒருவருக்கொருவர் புரிந்துகொள்ளும் சூழலை இந்த ஒப்பந்த உருவாக்கும்.
கீழ்கண்ட துறைகளில் உள்ள ஒத்துழைப்பு இந்த ஒப்பந்தத்தின் கீழ் வரும்:
- இருத்தரப்பிற்குமான பரஸ்பர ஆர்வம் உள்ள பிரச்சினைகளில் கூட்டு ஆய்வு திட்டங்களை மேற்கொள்ளுதல்;
- அரசு உத்திகள் மற்றும் வளர்ச்சி திட்டங்கள் உட்பட இருத்தரப்பிற்குமான பரஸ்பர ஆர்வம் உள்ள பிரச்சினைகளில் உள்ள தகவல்கள் மற்றும் ஆய்வு பணிகளின் பரிமாற்றம்.
- கூட்டு நடவடிக்கைகளில் இருதரப்பிலும் உள்ள வல்லுநர்கள் பங்கேற்றல்.
- ஒப்புக் கொண்ட குறிக்கோள் தொடர்பான கருத்தரங்குகள், மாநாடுகள் மற்றும் பிற கூட்டங்களை ஏற்பாடுசெய்தல்
- இருத்தரப்பும் பரஸ்பரமாக ஒப்புக்கொண்ட பிற ஒத்துழைப்புகள்.
எரிசக்தி அமைச்சகம்
இந்தியாவிலேயே முதன்முறையாக மின்சார வாகனங்களுக்கு மின்னேற்றம் செய்துகொள்வதற்கான பொதுவிற்பனைக்கூடம் ஒன்றை மத்திய மின்துறை அமைச்சர் திறந்து வைத்தார்.
எரிசக்திப் பயன்பாட்டை அதிகரிக்கவும், மின் பயன்பாட்டிலான போக்குவரத்தை ஊக்குவிப்பதிலும் கவனம் செலுத்தும் வகையில், இந்தியாவிலேயே முதன்முறையாக மின்சார வாகனங்களுக்கு மின்னேற்றம் செய்துகொள்வதற்கான விற்பனைக்கூடம் ஒன்றை புதுதில்லியில் உள்ள செம்ஸ்போர்டு கிளப் என்னுமிடத்தில் மத்திய மின்துறை, புதிய புதுப்பிக்கக்கூடிய எரிசக்தி துறை அமைச்சர் திரு.ஆர் கே சிங் இன்று திறந்து வைத்தார். நிகழ்ச்சியில் பேசிய அவர் இந்த மின்னேற்ற விற்பனைக்கூடம், மின்சார இயக்கத்தின் மூலமான போக்குவரத்து இந்தியாவில் எங்கு வேண்டுமானாலும் கிடைக்கக் கூடிய வசதி கொண்டதாக மாறுவதற்கான ஒரு வாய்ப்பு என்றார்.“ இதுபோன்ற புதிய முயற்சிகள், மின்சாரப் போக்குவரத்து சுற்றுச்சூழலை நாட்டில் உருவாக்குவதற்கு இன்றியமையாதது. ஆற்றல் திறன் சேவை லிமிடெட் , புதுதில்லி முனிசிபல் கவுன்சில் .ஆகிய நிறுவனங்களுக்கு எனது பாராட்டுக்கள்” என்று அமைச்சர் கூறினார்.
இந்தியாவில் மின்சார வாகன சுற்றுச்சூழலை மேம்படுத்துவதற்கான பணிகளை இ இ எஸ் எல் முன்னின்று செயல்படுத்துகிறது. மின்சார வாகனங்களை வாங்குவது, பொதுமக்களுக்கான மின்னேற்ற நிலையங்களை .அமைப்பதற்கான புதிய வணிக உத்திகளை அடையாளம் காண்பது போன்ற பணிகளை இ இ எஸ் எல் மேற்கொண்டு வருகிறது. இ இ எஸ் எல் நிறுவனம், என் டி எம் சி அமைப்புடன் இணைந்து மத்திய தில்லியில் இந்தியாவிலேயே முதன்முதலாக பொதுமக்களுக்கான மின்னேற்ற விற்பனைக்கூடத்தை அமைத்துள்ளது. இந்த மின்னேற்ற விற்பனைக்கூடத்தில் பல்வேறு வரையறைகளுக்குப் பொருந்துகின்ற வகையிலான 5 மின் வாகன மின்னேற்ற தளங்கள் இருக்கும்.
குளிர்சாதன வசதியைப் பயன்படுத்தும் அறைகளில் உள்ள காற்றின் தரத்தைப் பாதுகாப்பிலும் பயன்பாட்டிலும் மேம்படுத்தும் வகையிலான குளிர்சாதன வசதி ரெட்ரோஃபிட் RAISE  என்ற தேசிய திட்டத்தையும் மத்திய மின்துறை அமைச்சர் திரு.ஆர் கே சிங் இன்று துவக்கி வைத்தார். துவக்க நிகழ்ச்சியில் பேசிய திரு.ஆர்கே சிங் இந்த ஆர் ஏ ஐ எஸ் RAISE திட்ட முயற்சியின் மூலமாக நாடு முழுவதும் பணியிடங்களில், காற்றின் தரம் குறைவாக உள்ளதை அகற்ற முடியும் என்றும், பணியிடங்களை சுகாதாரமாகவும் பசுமையாகவும் மாற்றும் வழிமுறைகளைக் கண்டறிவதற்கான முன்னோடி திட்டமாக இது அமையும் என்று தாம் நம்புவதாகவும் கூறினார்.“இந்தத் திட்டம் வெற்றியடைய எனது வாழ்த்துக்கள். இ இ எஸ் எல் மற்றும் USAID அமைப்புகள் தங்களது முயற்சிகள் அனைத்திலும் வெற்றி பெற எனது வாழ்த்துக்கள்” என்று அவர் கூறினார். இந்த இரண்டு முயற்சிகளும் சுற்றுச்சூழல் பாதுகாப்பு, உறுதியான எரிசக்தி பிரிவை மேம்படுத்துவது ஆகியவற்றில் உறுதிபூண்டுள்ளதை வெளிப்படுத்துகிறது. உலக சுற்றுச்சூழல் தினத்தன்று இ இஎஸ்எல் மற்றும் இதர பங்குதாரர்கள் நான் உறுதி ஏற்கிறேன் என்று #ஐகமிட் இயக்கத்தில் கூறியதுபோல மீண்டும் உறுதி பூண்டுள்ளன.
குறு சிறு மற்றும் நடுத்தர தொழில் துறை அமைச்சகம்
சிறு, குறு மற்றும் நடுத்தர தொழில் நிறுவனங்களுக்கான நிதியுதவி
நாடாளுமன்றத்தின் மக்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய சிறு, குறு மற்றும் நடுத்தர தொழில்கள் அமைச்சர் திரு நாராயண் ராணே கீழ்காணும் தகவல்களை வழங்கினார்.
சிறு, குறு மற்றும் நடுத்தர தொழில்கள் அமைச்சகத்தின் கீழ் இயங்கும் பொதுத்துறை நிறுவனமான தேசிய சிறு தொழில்கள் கழகம், சிறு, குறு மற்றும் நடுத்தர தொழில் நிறுவனங்கள் தங்கள் மூலப்பொருள் தேவையை பூர்த்தி செய்ய பொருட்களை வாங்குவதற்கு மொத்த உற்பத்தியாளர்கள் மூலம் ஏற்பாடு செய்வதோடு மூலப்பொருள் உதவி திட்டத்தின் கீழ் நிதி உதவியையும் வழங்குகிறது.
2019-20 நிதியாண்டில் 2842 நிறுவனங்களுக்கு ஆதரவளிக்கப்பட்டு ரூ 524495.62 லட்சம் கடன் உதவி வழங்கப்பட்டது. 2020-21 நிதியாண்டில் 2699 நிறுவனங்களுக்கு ஆதரவளிக்கப்பட்டு ரூ 439843.75 லட்சம் கடன் உதவி வழங்கப்பட்டது. 2021-22 நிதியாண்டில் 2455 நிறுவனங்களுக்கு ஆதரவளிக்கப்பட்டு ரூ 308303.03 லட்சம் கடன் உதவி வழங்கப்பட்டது.
சிறு, குறு, நடுத்தர தொழில் துறையின் மேம்பாட்டிற்காக பல்வேறு திட்டங்களை அமைச்சகம் செயல்படுத்துகிறது. பிரதமரின் வேலைவாய்ப்பு உருவாக்கம் திட்டம், பாரம்பரியத் தொழில்களின் மறுமலர்ச்சிக்கான நிதித் திட்டம், ஆஸ்பையர் திட்டம், வட்டி மானியத் திட்டம் ஆகியவை இவற்றில் அடங்கும்.
சிறப்புக் கடன் இணைக்கப்பட்ட மூலதன மானியத் திட்டத்தின் கீழ் பட்டியல்-பழங்குடி பிரிவை சேர்ந்த 849 தொழில்முனைவோருக்கு ரூ 88.24 கோடி இது வரை வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleaseIframePage.aspx?PRID=1779752
(Visitor Counter : 122
பிரதமர் அலுவலகம்
புதிய நாடாளுமன்றக் கட்டிடத்தின் மேற்கூரையில் தேசிய சின்னத்தை பிரதமர் திறந்து வைத்தார்
நாடாளுமன்றக் கட்டிடப்பணியில் ஈடுபட்டுள்ள தொழிலாளர்களுடன் உரையாடினார்
புதிய நாடாளுமன்றக் கட்டிடத்தின் மேற்கூரையில் தேசிய சின்னத்தை பிரதமர் திரு. நரேந்திர மோடி திறந்து வைத்தார்.
இது தொடர்பாக பிரதமர் தனது டுவிட்டரில் கூறியிருப்பதாவது:
“இன்று காலை, புதிய நாடாளுமன்றக் கட்டிடத்தின் மேற்கூரையில் தேசிய சின்னத்தை திறந்து வைக்கும் பெருமை எனக்கு கிடைத்தது.”
நாடாளுமன்றக் கட்டிடப்பணியில் ஈடுபட்டுள்ள தொழிலாளர்களுடன் பிரதமர் உரையாடினார்.
“நாடாளுமன்றக் கட்டிடப்பணியில் ஈடுபட்டுள்ள தொழிலாளர்களுடன் உரையாடினேன். அவர்களுடைய முயற்சிகள் கண்டு நாம் பெருமை அடைகிறோம். நமது நாட்டிற்கான அவர்களின் பங்கு என்றும் நம் நினைவில் இருக்கும்.”
இந்த தேசிய சின்னம் வெண்கலத்தால் ஆனது. 6.5 மீ உயரம் உள்ள இந்த சின்னத்தின் எடை சுமார் 9500 கிலோ ஆகும். இது புதிய நாடாளுமன்றக் கட்டிடத்தின் மத்திய முகப்பின் உச்சியில் வடிக்கப்பட்டுள்ளது. இந்த வெண்கலச் சின்னத்தை தாங்கும் வகையில் சுமார் 6500 கிலோ எடையுள்ள எஃகு தூண்கள் நான்கு புறங்களிலும் கட்டப்பட்டுள்ளன.
புதிய நாடாளுமன்றக் கட்டிடத்தின் கூரையில் தேசிய சின்னத்தை வார்ப்பதற்கான கருத்துரு மற்றும் செயல்முறையானது களிமண் மாடலிங்  / கம்ப்யூட்டர் கிராஃபிக்ஸ்  முதல் வெண்கல வார்ப்பு மற்றும் மெருகூட்டல் வரை எட்டு வெவ்வேறு நிலைகளில் தயாரிக்கப்பட்டது.
PIB Headquarters
கொவிட்-19 - பிஐபி செய்தித் தொகுப்பு
08.05.2020
· பிரதமர் அலுவலகம்
· தொலைதொடர்பு மற்றும் தகவல் தொழில்நுட்ப அமைச்சகம்
· நுகர்வோர் நலன், உணவு மற்றும் பொது விநியோகம் அமைச்சகம்
· கலாசாரத்துறை அமைச்சகம்
· பாதுகாப்பு அமைச்சகம்
· நிதி அமைச்சகம்
· மீன்வளம், கால்நடை பராமரிப்பு மற்றும் பால்வளத் துறை அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· உள்துறை அமைச்சகம்
· வீட்டு வசதி மற்றும் நகர்ப்புற வறுமை ஒழிப்பு அமைச்சகம்
· தகவல் மற்றும் ஒலிபரப்பு அமைச்சகம்
· தொழிலாளர் மற்றும் வேலைவாய்ப்பு அமைச்சகம்
· குறு சிறு மற்றும் நடுத்தர தொழில் துறை அமைச்சகம்
· பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
· ரெயில்வே அமைச்சகம்
· சாலைப் போக்குவரத்து மற்றும் நெடுஞ்சாலைத்துறை அமைச்சகம்
· அறிவியல் மற்றும் தொழில்நுட்பத்துறை
· ஜவுளித்துறை அமைச்சகம்
· சுற்றுலா அமைச்சகம்
· பழங்குடியினர் நலத்துறை அமைச்சகம்
· மற்றவை
(
இளைஞர் நலன் மற்றும் விளையாட்டு அமைச்சகம்
முதலாவது கேலோ இந்தியா தேசிய தரவரிசை மகளிர் வில்வித்தை போட்டி ஏப்ரல் 12 மற்றும் 13-ம் தேதிகளில் ஜாம்ஷெட்பூரில் நடைபெறவுள்ளது.
கேலோ இந்தியா தேசிய தரவரிசை மகளிர் வில்வித்தை போட்டியை 75 லட்சம் ரூபாய் செலவில் ஆறு கட்டங்களாக நடத்த இந்திய விளையாட்டு ஆணையம் ஒப்புதல் அளித்துள்ளது. ஜார்கண்ட் மாநிலம் ஜாம்ஷெட்பூரில், ஏப்ரல் 12 மற்றும் 13 ஆகிய தேதிகளில் முதல் கட்ட போட்டிகளை நடத்த டாடா வில்வித்தை அகாடமி ஏற்பாடு செய்துள்ளது.
சீனியர், ஜூனியர் மற்றும் கேடட் பிரிவுகளில் ரிகர்வ் மற்றும் காம்பவுண்ட் போட்டிகள் உலக வில்வித்தை விதிகளின்படி நடத்தப்படும். மேலும் இந்திய வில்வித்தை சங்கம் , ஜார்கண்ட் வில்வித்தை சங்கம் மற்றும் டாடா ஸ்டீல் ஆகியவற்றுடன் இணைந்து இப்போட்டியை நடத்துகிறது.
அண்மையில் முடிவடைந்த தேசிய சாம்பியன்ஷிப் போட்டிகளின் அடிப்படையில், சீனியர், ஜூனியர் மற்றும் கேடட் பிரிவுகளில் 32 ரிகர்வ் மற்றும் காம்பவுண்ட் போட்டியின் ஒரு பகுதியாக வில்வித்தை வீரர்கள் தேர்வு செய்யப்பட்டுள்ளனர். 2021-2022-ம் ஆண்டில் சர்வதேச சாம்பியன்ஷிப்/நேஷனல்ஸ்/செலக்ஷன் ட்ரையல்ஸ்/கேலோ இந்தியா போட்டிகள்/மாநில சாம்பியன்ஷிப்/மாநில தேர்வு சோதனைகள் ஆகியவற்றில் குறைந்தபட்ச தகுதி ஸ்கோர்  பெற்றுள்ள வில்வித்தை வீரர்களும் தெரிவு செய்யப்பட்டுள்ளார்கள்.
மகளிர் தேசிய தரவரிசைப் போட்டிகள் ஒரு மாதம் விட்டு ஒரு மாதம் என ஆறு போட்டிகள் நடத்தப்படும். இறுதிக் கட்ட போட்டிகள் டிசம்பர் 2022-ல் நடத்த திட்டமிடப்பட்டுள்ளது. 5 கட்டங்களாக நடைபெறும் போட்டிகளின் ஒட்டுமொத்த புள்ளிகள் அடிப்படையில் தரவரிசை கணக்கிடப்பட்டு, டிசம்பர் மாதம் நடைபெறும் இறுதி போட்டிக்கு தேர்ந்தெடுக்கப்படுவர். தரவரிசையில் முதல் 16 இடங்களை பெறும் வில்வித்தை வீரர்களுக்கு 37.5 லட்சம் ரூபாய் ரொக்க பரிசுகள் வழங்கப்படும்.
தேசிய தரவரிசை மகளிர் வில்வித்தை போட்டிகள், மகளிர் கேலோ இந்தியா விளையாட்டு போட்டிகளின் மற்றொரு முயற்சியாகும். இதன் மூலம் பல்வேறு விளையாட்டுப் போட்டிகளில் அதிக எண்ணிக்கையிலான பெண்கள் பங்கேற்பதற்கு தேவையான நடவடிக்கைகளை மேற்கொள்கிறது. மானியங்களை வழங்குவதுடன், விளையாட்டுப் போட்டிகளை சிறப்பாக நடத்துவதற்கும் ஆதரவு வழங்கப்படுகிறது.
கடந்தகால போட்டிகளில் பதினேழு வயதிற்குட்பட்ட கேலோ இந்தியா கால்பந்து லீக் மற்றும் மகளிர் ஹாக்கி  போட்டிகளும் அடங்கும். இப்போட்டிகள் புதுதில்லி மற்றும் லக்னோ நகரங்களில் மூன்று கட்டங்களாக நடைபெற்றது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1815728
பிரதமர் அலுவலகம்
பிரதமருடன் உத்தரப்பிரதேச ஆளுநர் சந்திப்பு
உத்தரப் பிரதேச ஆளுநர் திருமதி ஆனந்திபென் படேல், பிரதமர் திரு. நரேந்திர மோடியை நேற்று சந்தித்தார்.
பிரதமர் அலுவலகம் ட்வீட் செய்துள்ளது;
"உத்தரபிரதேச ஆளுநர் திருமதி @anandibenpatel, பிரதமர் @narendramodiயை நேற்று ஜூலை 26 அன்று சந்தித்தார்."
பிரதமர் அலுவலகம்
எய்ம்ஸ்-ல் முக்கிய திட்டங்களுக்கு பிரதமர் அடிக்கல் நாட்டினார், வேறுசில திட்டங்களை அர்ப்பணித்து வைத்தார்
புதுதில்லி அகில இந்திய மருத்துவ விஞ்ஞான கழகத்தில்  வயது முதிர்வு தேசிய மையத்திற்கு பிரதமர் திரு. நரேந்திர மோடி இன்று  அடிக்கல் நாட்டினார். இந்த மையம் வயது முதிர்ந்தவர்களுக்கு பல்வகை சிறப்பு மருத்துவப் பராமரிப்பை வழங்கும். இந்த மையத்தில் 200 படுக்கைகளுடன் கூடிய பொது வார்டு அமைந்திருக்கும்.
இதே நிகழ்ச்சியில் பிரதமர் சஃப்தர்ஜங் மருத்துவமனையில் 555 படுக்கைகள் கொண்ட உயர்சிறப்பு மருத்துவ பகுதியை திறந்து வைத்தார். சஃப்தர்ஜங் மருத்துவமனையில் 500 படுக்கைகள் கொண்ட புதிய அவசர சிகிச்சைப் பிரிவையும், எய்ம்ஸில் புதுதில்லி மின் கட்டமைப்பு நிறுவனம் நிறுவியுள்ள 300 படுக்கைகள் கொண்ட மின்கட்டமைப்பு விஷ்ராம் சதன்-ஐயும், எய்ம்ஸ், அன்சாரி நகர் மற்றும் அவசர சிகிச்சை மையம் ஆகியவற்றை இணைக்கும் வாகனப் போக்குவரத்துக்கான பாதையையும் பிரதமர் அர்ப்பணித்து வைத்தார்.
நிகழ்ச்சியில் பேசிய பிரதமர், இந்தியாவில் கடந்த நான்காண்டுகளில் பொது மருத்துவப் பராமரிப்புக்கு புதிய உத்வேகம் அளிக்கப்பட்டிருப்பதாகத் தெரிவித்தார். தொடர்ச்சியான கொள்கை இடையீடுகள் மூலம் மத்திய அரசு ஏழை மற்றும் நடுத்தர வகுப்பினர் நல்ல மருத்துவப் பராமரிப்புச் சேவைகளை பெறும் நிலையை நோக்கி செயல்பட்டு வருவதாக பிரதமர் தெரிவித்தார். தற்போதுள்ள மருத்துவப் பராமரிப்பு கட்டமைப்பு வசதிகள் மேம்படுத்தப்படுவதாகவும், நல்ல மருத்துவப் பராமரிப்பு வசதிகள் இரண்டாம் நிலை, மூன்றாம் நிலை நகரங்களுக்கும் விரிவாக்கப்படுவதாகவும் அவர் கூறினார்.
தேசிய மருத்துவக் கொள்கை பற்றி குறிப்பிட்ட பிரதமர், குறைந்த விலை மருத்துவப் பராமரிப்பு, நோய்த் தடுப்பு ஆகியன அரசின் அலுவல் பட்டியலில் முன்னுரிமை பெற்றிருப்பதாக தெரிவித்தார். ஊரக மேம்பாட்டு அமைச்சகம், குடிநீர் மற்றும் சுகாதார அமைச்சகம், மகளிர் மற்றும் குழந்தை மேம்பாட்டு அமைச்சகம், ஆயுஷ் அமைச்சகம் ஆகிய அனைத்தும் இந்த பல்துறை அணுகுமுறையில் சம்பந்தப்பட்டிருப்பதாக பிரதமர் கூறினார்.
2025-ஆம் ஆண்டில் காசநோயை முற்றிலும் அகற்ற இந்தியா இலக்கு நிர்ணயித்துள்ளது என்று பிரதமர் கூறினார். இந்த இலக்கு உலக இலக்கான 2030-ஆம் ஆண்டு என்பதைவிட ஐந்தாண்டுகள் முன்கூட்டியது என்று அவர் தெரிவித்தார். இத்தகையப் பணியை முற்றுப்பெறச் செய்வது நாட்டின் மருத்துவத் துறைக்கு சாத்தியமே என தாம் நம்புவதாகவும் திரு. நரேந்திர மோடி கூறினார்.
(Visitor Counter : 114